Што да пазыцыі нямецкіх палітыкаў у гэтым пытаньні, то яе нельга назваць адзназначнай. Як паведамілі "Свабодзе" ў бюро Бэрнта Посэльта, сябра ХСС, дэпутата Бундэстатагу і Эўрапарлямэнту, “беларускія праграмы радыёстанцыі “Нямецкая хваля” на мове былой “каляніяльнай улады” заслугоўваюць самай вялікай крытыкі”. Паводле спадара Посэльта, "беларускі народ мае сваю непаўторную культуру, якая належыць да агульнаэўрапейскай, і гэты момант павінны улічваць эўрапейскія мэдыі".